cyanic-selkie/wikianc huggingface dataset:
Kong Davids krigere
De tre er også nevnt i Krønikebøkene hvor det i Den masoretiske bibelteksten er den første av disse tre nevnt med et annet navn. Imidlertid i Septuaginta av det samme avsnittet er det et navn som bibelforskerne anser som åpenbart en translitterasjon fra Isjbosjet, en eufemisme som finnes i en del avsnitt av Bibelen for navnet Isj-baal. Det tyder på at det første medlemmet av «de tre» var antagelig Isjbosjet, sønn og arving av kong Saul. Om det er tilfelle kan det bety at teksten har blitt ødelagt bevisst av en skriver som ønsket å nedtone Isjbosjets heroisme, eller det kan ha skjedd ved en tilfeldighet.
Jorenholmen
Jorenholmen i Stavanger har byens mest omdiskuterte byggverk, parkeringshuset som fjerner all utsikt til sjøen fra Klubbgata. Parkeringshuset på Jorenholmen har innkjørsel fra Verksgata, like ved Stavanger Aftenblads bygg. Anlegget består av 500 parkeringsplasser fordelt på tre etasjer.
Sørover fra Jorenholmen går Klubbgata til byparken, østover Verksgata til Fiskepiren med ferjeterminalen, og vestover Havneringen til Kjerringholmen med Oljemuseet.
Kvantesammenfiltring
Kvantesammenfiltring (eng. quantum entanglement) er et kvantemekanisk fenomen hvor to eller flere kvantemekaniske objekter må beskrives som en helhet, selv om de flyttes til ulike steder i rommet. Denne sammenkoblingen fører til en ikke-klassisk korrelasjon mellom observerbare fysiske kvaliteter i avstandsliggende systemer, som ofte blir referert til som ikke-logiske korrelasjoner. Fysikeren Albert Einstein var opptatt av disse fenomenene i sin senere forskning ved universitetet i Princeton.
Jorenholmen
Historie
Jorenholmen var en holme. I 1784 ble det bygget en steinbro fra Holmen og inn til land. Senere har sundet blitt fylt ut og vokst sammen med byen.
Jorenholmen tilhørte Hospitalet i Stavanger fra 1600-tallet, og kan ha gjort det siden Hospitalet ble opprettet på 1200-tallet. Etter å ha vært ubebodd på 1600-tallet, leide så Hospitalet ut Jorenholmen i mindre tomter, og det ble det satt opp sjøhus her, de første i regnskapsåret 1694-1695.
Kvantesammenfiltring
For å lage en sammenfiltret tilstand må objektene ha en felles fortid og det kan dermed ikke spontant oppstå sammenfiltring mellom objekter som allerede er langt fra hverandre. Sammenfiltringen ødelegges veldig lett av vekselvirkninger og støy fra omgivelsene. Forsøk må dermed gjøres svært raskt eller ved lave temperaturer, ned mot det absolutte nullpunkt. Stephen Wolfram anslår, det han kaller for maksimal-kvantesammenfiltringshastighet (ζ), til å være omtrent 10^102 nye kvante tilstander per sekundet.
Jorenholmen
Historie
Peder Valentin Rosenkilde opprettet et skipsverft i 1819. Det største skipet var briggen «Norden» fra 1827 på 114 com. læster. Det var også pakkhus på Jorenholmen på 1820-tallet. Senere også C. Houge Thiis hermetikkfabrikk.
Tøgehålå og Sundtahålå
Da sundet ut til Jorenholmen ble fylt igjen ble det to viker på hver side av Jorenholmen. Tøgehålå i øst og Sundtahålå i vest.
Kvantesammenfiltring
Kvantesammenfiltring er viktig for tolkning av kvantemekanikken. F.eks. blir det brukt i Alain Aspects berømte test av Bells ulikheter, som viste at en lokal teori med skjulte variabler ikke kunne beskrive naturen.
Jorenholmen
Tøgehålå og Sundtahålå
I Sundtahålå var det på 1800-tallet en rekke store sjøhus. Her kom det i sildetida inn mye sild som ble sløyet, saltet og lagt i tønner. Det var også en åpen plass der en hadde et lager med bark fra en nærliggende barkemølle. Det var også et skipsverft. En tid var Sundtahålå også stedet for byens løsgjengere.
Det var også en innendørs badeanstalt (Jorenholmen Bad) fra 1878 fram til 1970 i Jorenholmgata 21. Denne ble bygget med penger fra Brennevinssamlagets overskudd. Det ble laget varmt vann med kullfyr. Det var oppvarmet gytjebad med gytje som kom i tønner fra Idsal. Det var også badstu, «vannkur» for folk med revmatiske lidelser, damp-, svovel og furunålsbad.
I Tøgehålå var det grunt, den ble brukt som en liten småbåthavn med en liten brygge innerst. Den ble mye brukt til opplag av små båter. Brygga ble utvidet i 1893 da et hus ble revet.
Mérida (Spania)
Mérida er hovedstaden i den spanske autonome regionen Extremadura. Den ligger i provinsen Badajoz og har 53 098 innbyggere (pr 2005)
Byen ble grunnlagt 25 f.Kr av den romerske keiseren Augustus, primært for å ha kontroll over området, men også for å bosette veteraner fra de to legionene V Alaude og X Gémina. Med tiden ble Mérida hovedstaden i Lusitania (en ev de tre provinsene romerne delte Den iberiske halvøya opp i) og en av de viktigste byene i det romerske imperiet.
Store Eftan
Store Eftan er en innsjø i Drangedal og Skien kommuner i Telemark. Hovedtilløpene er Sagelva fra Henseidvannet i Drangedal og elva fra Bøvann i Nome, mens utløpet foregår via en elvestrekning på rundt en kilometer ned til Store Børten.
Mérida (Spania)
Ingen annen spansk by har en tilsvarende mengde romerske monumenter, blant annet colosseum, amfiteater og hippodrom. I år 130bygde romerne to 400 meter lange demninger her for vannforsyningen – nemlig Cornalvo-demningen og Proserpina-demningen, som fortsatt står hver med oppdemming av ca. 1 km² reservoarer.
Store Eftan
Innsjøen tilhører nedbørfeltet til Skoeelva, en sidearm av Skiensvassdraget som munner ut i Straumen ved Lunde.
Mérida (Spania)
Mérida står på UNESCOs liste over verdens kultur- og naturarvsteder.
Flere byer er kalt opp etter Mérida, deriblant Mérida i Venezuela og Mérida i Yucatán, Mexico.
Hertugdømmet Mecklenburg-Schwerin
Hertugdømmet Mecklenburg-Schwerin var et hertugdømme i Nord-Tyskland, opprettet i 1701 da Fredrik Vilhelm og Adolf Fredrik II delte hertugdømmet Mecklenburg mellom Schwerin og Strelitz. Mecklenburg-Schwerin forble en stat innen Det tysk-romerske rike, på Østersjøens kyst mellom Holstein-Glückstadt og Hertugdømmet Pommern, og ble regjert av etterkommerne til det niklottiske Huset Mecklenburg.
Opphav
Dynastiets stamfar Niklot (1090–1160) var en høvding av den slaviske stammeføderasjonen av obodritere, som sloss mot de inntrengende sakserne, og ble endelig beseiret i 1160 av Henrik Løve i Det vendiske korstog. Niklots sønn, Pribislav, underla seg selv Henrik, og i 1167 kom han inn i sin faderlige arv som den første prinsen av Mecklenburg.
Etter en rekke fordelinger blant Pribislavs etterkommere, Henrik II av Mecklenburg (1266–1329) fram til 1312 ervervet herredømmene Stargard og Rostock, og testamenterte de forente mecklenburgiske landene – bortsett fra fylket Schwerin og Werle – til sine sønner, Albert II og Johan. Etter at de begge hadde fått hertugtittelen ble det tidligere herredømmet Stargard gjenskapt som Hertugdømmet Mecklenburg-Stargard for Johan i 1352. Albert II beholdt den større vestre delen av Mecklenburg, og etter å ha ervervet det tidligere fylket Schwerin i 1358, gjorde han Schwerin sin residensby.
I 1363 gikk Alberts sønn, hertug Albert III, på felttog i Sverige, hvor han ble kronet konge året etter. I 1436 døde Vilhelm, den siste herren av Werle, uten en mannlig arving. Fordi Vilhelms svigersønn, Ulrik II av Mecklenburg-Stargard, ikke hadde barn ble hans linje utdødd da Ulrik gikk bort i 1471. Alle eiendeler falt tilbake til hertug Henrik IV av Mecklenburg-Schwerin, som deretter ble den eneste hersker over hele Mecklenburg.
I 1520 delte Henriks barnebarn, Henrik V og Albert VII, igjen hertugdømmet, noe som skapte inndelingen Mecklenburg-Güstrow, som hertug Adolf Fredrik I av Mecklenburg-Schwerin arvet i 1610. I en ny oppdeling i 1621 gav han Güstrow til sin bror, Johan Albert II. Begge ble avsatt i 1628 av Albrecht von Wallenstein, siden de hadde støttet Christian IV av Danmark i Tredveårskrigen. På tross av dette tvang Sverige frem en restaurasjon av disse tre år senere. Da Johan Albert IIs sønn, hertug Gustav Adolf, døde uten mannlige arvinger i 1695 ble Mecklenburg igjen forent under Fredrik Vilhelm.
Historie
Mecklenburg-Schwerin begynte sin eksistens i en rekke konstitusjonelle strider mellom hertugen og adelen. Den tunge gjeld anskaffet av Karl Leopold, som hadde blitt med Det russiske keiserriket i en krig mot Kongeriket Sverige, førte til en krise; Karl VI blandet seg inn, og i 1728 erklærte den keiserlige justisrett hertugen som uskikket til å styre. Hans bror, Christian Ludwig II, ble tildelt administrasjonen av hertugdømmet. Under denne prinsen, som ble hersker de jure i 1747, ble Konvensjonen i Rostock signert i april 1755, og gjorde at en ny grunnlov ble skapt for hertugdømmet. Gjennom dette instrumentet var all makt i hertugens, adelens og den øvre stands hender generelt; de lavere standene var generelt ikke representert. I Sjuårskrigen tok Fredrik II en fiendtlig holdning til Fredrik den store, og som konsekvens ble Mecklenburg-Schwerin okkupert av Kongeriket Preussen. På andre områder var hans regjering til landets beste. I den første fasen av De franske revolusjonskrigene forble Fredrik Frans I nøytral, og i 1803 fikk han tilbake Wismar fra Kongeriket Sverige. I 1806 ble landet hans okkupert av Det første franske keiserrike, og i 1808 ble han medlem av Rhinforbundet. Han var den første av forbundets medlemmer til å forlate Napoleon, hvis hærer han hadde sendt en kontingent til, og i årene 1813–1814 kjempet han mot Frankrike.
Etterspill
Med Wienerkrongressen i 1815 fikk Fredrik Frans I av Mecklenburg-Schwerin tittelen «Storhertug». Etter monarkienes fall i 1918 i kjølvannet første verdenskrig ble storhertugdømmet Fristaten Mecklenburg-Schwerin. Den 1. januar 1934 ble det forent med nabostaten Fristaten Mecklenburg-Strelitz (begge i dag del av Bundesland Mecklenburg-Vorpommern).
Klubbgata (Stavanger)
Under gateløpet renner Skolebekken. Skolebekken var fram til 1848 østgrensen for Stavanger by.
Gata mellom Kongsgata og Hospitalgata ble bygget i 1916. Veien ble bygget med en bredde på 12,5 meter. Grunnen ble avstått av Stavanger Klubbselskap som eide det som nå er Handelens hus. Kommunen fikk hagegrunnen gratis. Navnet på denne delen av gata har den etter Stavanger Klubbselskap (Klubben). Navnet ble vedtatt av bystyret i 1918.
Ved Hospitalgata var det en bro over Skolebekken – gjerne kalt Grinda. Grinda lå omtrent der inngangen til Prix-butikken er nå (2013). Mellom Grinda og til Nygata gikk det en gate som het Skolebekkgata.
Mellom Hospitalgata og Jorenholmen ble opparbeidet slik den er nå i 1964, som riksvei 40. Veien ble bygget med en bredde på 16 m meter. Arbeidet ble betalt over statsbudsjettet. Det ble revet en rekke hus mellom Hospitalgata og Jorenholmen. Gata Jorenholmstredet ble en del av Klubbgata.
I krysset med Nygata var det en dam, som kan ha vært brukt som kverndam. Her var det også en bro over Skolebekken. Stavanger Hospital lå på østsiden av dagens Klubbgate, og kanskje også Persklosteret.
Siden 1960-tallet er det kommet en rekke ruvende bygg i gata: Bøndernes hus, Handelens hus, Arkaden kjøpesenter, Misjonsselskapets bygg, Bredalgården, Idunbygget, Vestagården og Aftenbladbygget. Bare mellom Nygata og Jorenholmen er det igjen et par hus fra før 1960, med Myhregården som det mest staselige.
Olaf Benneche
Olaf Benneche (født i Kristiansand 18. september 1883, død 17. desember 1931) var en norsk forfatter. Han nevnes ofte som en av de fire «sørlandsforfatterne», sammen med Thomas Krag, Vilhelm Krag og Gabriel Scott.
All-Pro 2021
All-Pro-laget i 2021 ble utpekt av Associated Press (AP), Pro Football Writers of America (PFWA) og Sporting News (SN) basert på prestasjoner i -sesongen. Spillere som blir utvalgt til et førstelag kan beskrives som en «All-Pro». APs lag, med første- og andrelag, ble utvalgt av et panel bestående av femti journalister og mediepersoner. The Sporting News sitt All-NFL-lag ble stemt på av spillere og ledere i NFL. PFWAs lag ble valgt av organisasjonens 300+ medlemmer som også er medlemmer av media som dekker NFL.
Olaf Benneche
Han debuterte i 1904 med fortellingen Marie Louise Reventlow, som var sterkt påvirket av Vilhelm Krag. I denne boken skildret han livet i norske byer omkring 1800. I boken Agder-forfattere gjennom tidene nevnes trilogien om Rygnestadgutten Aasmund der handlingen er lagt til 1500-tallet, som Benneches viktigste verk. Bøkene er skrevet på setesdalsdialekt og handler om bønder i Setesdal i dansketiden. Benneche dramatiserte selv et avsitt fra romanene; det ble til dramaet Uaar, som Torgeir Bjørnaraa oversatte til nynorsk før oppførelsen som blant annet fant sted på Det Norske Teatret.
Benneche skrev en bok under psevdonymet Olav Gustavsen i 1908; boken fikk en meget dårlig kritkk av Gustav Heiberg i Social-Demokraten. Han mente at «(b)oken er saa mislykket at den ikke burde ha set dagens lys».
All-Pro 2021
Lag
Kilde AP: Kilde PFWA: Kilde SN:
Fem spillere ble enstemmig valgt, inkludert running back Jonathan Taylor (Indianapolis), wide receiverne Davante Adams (Green Bay) og Cooper Kupp (Los Angeles Rams), edge rusher T.J. Watt (Pittsburgh) og defensive tackle Aaron Donald (Los Angeles Rams).
Posisjonforskjeller
PFWA og SN separerte tackles og guards ikke inn i mer spesifikke posisjoner som AP gjorde.
Kanaan (bibelsk person)
Kanaan (hebraisk: – Kĕnáʿan, i pausa  – Kĕnā́ʿan; i bibeloversettelsen fra 1930 Kana’an) er en bibelsk opphavsfigur som, i henhold til Det gamle testamentet, var sønn av Ham og sønnesønn av patriarken Noah. Første Mosebok hevder at kanaanittene, et folk som bodde i det som er dagens Israel, var etterkommere av denne Kanaan. Kanaan ble igjen far til fønikerne gjennom sin sønn Sidon (også navnet på en fønikisk by i dagens Libanon) og hettittene gjennom sin sønn Het. Bibelen hevder også at Kanaans avkom omfattet «...også jebusittene, amorittene og girgasjittene, hevittene, arkittene, sinittene, arvadittene, semarittene og hamatittene. Siden bredte kanaaneernes ætter seg videre ut.» Tanken er at ettersom menneskeheten ble drept av Gud via syndefloden var det fra Noahs slekt at jorden ble befolket på nytt. Fra hans sønner og sønnesønner nedstammer de enkelte kjente stammer i Levanten: «...ætt for ætt og språk for språk, hver i sitt land og sitt folkeslag. Og dette var de ættene som stammer fra Noahs sønner, nevnt etter sine slektledd og folkeslag. Fra dem har folkeslagene bredt seg ut over jorden etter storflommen.»
I Første Mosebok ble Kanaan forbannet av Noah på grunn av Hams synd ved at han hadde sett sin far naken da han var drukken: «Da Noah våknet av rusen og fikk vite hva den yngste sønnen hadde gjort mot ham, sa han: «Forbannet være Kanaan, den ringeste trell for sine brødre!» I henhold til Boken om Jubelårene, en av de pseudepigrafene eller apokryfene, hevder imidlertid at både den israelske erobringen av landet Kanaan og forbannelsen er isteden tilskrevet Kanaans standhaftige verging mot å bli med sine eldre brødre i Hams jordfordeling bortenfor Nilen og isteden «okkupere» de østlige breddene av Middelhavet innenfor arven skissert for Sem.
Den persiske historikeren Muhammad ibn Jarir al-Tabari (ca. 915) har gjenfortalt en tradisjon om Kanaans hustru het Arsal, en datter av Batawil, sønn av Tiras, og hun fødte ham «Svarte, Nubiere, Fezzan, Zaghawa, og alle folkene i Sudan». Det er en viderediktning av Bibelens fortelling ved å gjøre Kanaan til stamfar til de folkene og områdene som var kjente for araberne. Foruten Kanaan kommer han også med detaljer om Noah og hans ark som ikke finnes andre steder.
Referanser
Llista de personatges bíblics
Stridsvognsbevæpning
Stridsvognbevæpning består av et hovedskyts, vanligvis en kanon, og sekundære våpen som maskingevær og røykgranatkastere.
Verdensrekordhistorikk på 5000 m hurtigløp skøyter menn
Oversikt over utviklingen av verdensrekorder på 5 000 m hurtigløp for menn som er godkjent av International Skating Union:
Stridsvognsbevæpning
Kanonen
Alle moderne stridsvogner er bevæpnet med en kanon. Stridsvognkanoner er de mest grovkalibrede våpen i bruk i landstridsføring, hvis man ser bort fra noen artillerivåpen. Selv om kaliberet ikke har gått opp vesentlig siden andre verdenskrig så er moderne stridsvognkanoner teknisk overlegne. De vanligste kalibrene er 120 mm for vestlige stridsvogner og 125 mm for tidligere østblokk-materiell. De fleste stridsvognkanoner i dag er glattløpede, med kanonene til britiske og indiske styrker som nevneverdige unntak.
De første stridsvognkanonene var utviklet fra lette artillerikanoner. De hadde lav utgangshastighet på granaten, og fyrte høyeksplosive granater. Dette var tilstrekkelig for rollen stridsvogner hadde under første verdenskrig, nemlig å støtte infanteriet. Denne tankegangen var rådende til et stykke ut i mellomkrigstiden.
På 1930-tallet begynte to klasser av stridsvogner å krystalliseres. Infanteristøttevogna beholdt sitt klassiske skyts, men en ny klasse vogner som skulle bekjempe andre stridsvogner dukket opp. Britene kalte disse cruiser tanks. Ved utbruddet av andre verdenskrig hadde disse rundt 37 mm hovedskyts. I løpet av krigen ble det nødvendig med stadig kraftigere og kraftigere kanonen, og kaliberet økte fra 37 mm gjennom 50 og 75 mm opp til rundt 90 mm mot slutten av krigen. Løpene ble også lengre og lengre for å gi prosjektilene nødvendig utgangshastighet.
Vladimir Konstantinov
Vladimir Konstantinov er navnet til flere personer:
Stridsvognsbevæpning
Kanonen
Etter krigen var kalibere fra 90 til 115 mm enerådende, før 120 og 125 mm kanoner ble vanlige fra 1970-tallet. Infanteristøttevogna og både de lette og de tunge stridsvognene forsvant, og igjen sto det som tidligere var den middelstunge stridsvognen, nå enerådende. Flere faktorer bidro til at utviklingen hadde slakket av. En faktor var stadig bedre ammunisjon, og en annen var at mengden pansring på stridsvogner ikke fulgte samme utvikling som tidligere.
Ammunisjonen
Kanonen kan fyre av flere forskjellige typer ammunisjon. De vanligste i dag er pilammunisjon og høyeksplosive granater. Pilammunisjon består av en penetrator med mindre kaliber enn løpet, og et prosjektilhylster kalt drivspeil (engelsk sabot) rundt denne. Penetratoren består av et svært hardt stoff, vanligvis utarmet uran eller wolframkarbid, og er spiss og stabilisert i flukt av finner. Pilammunisjon omtales som regel som kinetisk ammunisjon eller APFSDS, et akronym for Armour-Piercing, Fin-stabilised, Discarding Sabot. Eksplosive granater deles som regel mellom HEAT (High Explosive Anti Tank), som bygger på hulladningsprinsippet, og HEP (High Explosive Plastic) som inneholder en mengde plastisk sprengstoff som detoneres ved treff. Sistnevnte brukes som regel mot harde mål som bunkere, som for det meste er laget av andre materialer enn metall.
Sekundærskyts
Vanligvis bærer stridsvogner andre våpen for forsvar mot infanteri eller fly. Oftest er dette en 7,62 eller 12,7 mm maskingevær montert koaksialt langs hovedvåpenet. Et par franske stridsvogner (AMX-30 og AMX-40) har brukt en 20 mm maskinkanon her. I tillegg har mange stridsvogner et maskingevær for vognkommandøren eller laderen på taket av tårnet.
Amerikanske og russiske 12,7 mm eller 14,5 mm maskingevær er også i stand til å bekjempe lettpansrede kjøretøy på kort hold.
Noen stridsvogner har blitt bygget om til spesialroller og har hatt uvanlig bevæpning slik som flammekastere, rakettkastere eller kortholds bombekastere. I den tidligere østblokken ble flere vogner utstyrt med muligheten for å fyre panservernmissiler gjennom løpet på kanonen. Dette var for å øke rekkevidden, da hovedskytset ikke kunne skyte presist ut til de avstandene et missil kunne.
Sikter og ildledelse
I begynnelsen ble våpnene siktet gjennom enkle optiske sikter. Avstander ble i begynnelsen estimert, noen ganger med hjelp av siktet. Senere ble stereoskopiske avstandsmålere introdusert, og disse forble standard fram til laseravstandsmåler ble innført. Presisjonen var ikke så god, og skyting under bevegelse var praktisk umulig.
Moderne stridsvogner har en rekke systemer for å få til mer presis beskytning og kunne skyte mens vognen er i bevegelse. Gyroskoper stabiliserer løpet på kanonen, det vil si at det automatisk kompenseres for vognens bevegelser. For skytteren ser det ut som om kanonen ligger stille i forhold til målet, mens vognen beveger seg. Under andre verdenskrig hadde man stabilisering kun i horisontalplanet, men mot slutten av krigen og etterpå ble stabilisering i flere plan raskt standardutstyr. Moderne stridsvogner stabiliserer skytters hovedsikte, og "tvinger" kanonen til å følge siktets bevegelser. Dette gir en mye bedre stabilisering enn tidligere stabilisering, som prøvde å stabilisere selve kanonen.
Sensorer og datamaskiner hjelper til med avstandsmåling og sikting, med faktorer som lufttemperatur, luftfuktighet, kanonens temperatur, hastigheten til stridsvognen og hvor slitt løpet er.
Nattsikter av forskjellig slag gjør også stridsvognen i stand til å kjempe om natten. Under andre verdenskrig kom de første nattsiktene. Disse besto av infrarøde lyskastere og sensorer. Infrarødt lys er usynlig for det menneskelige øye, men med sensoren kunne man bruke lyskasteren til å se målet. Ulempen er at straks fienden har en infrarød sensor, så synes den som bruker lyskasteren svært godt i terrenget. På 1970-tallet ble passive termiske sikter vanlig, altså et sikte som ser varmestråling uten at man behøver en infrarød lyskilde. I dag er en kombinasjon av lysforsterkere og termiske sikter vanlige på stridsvogner.
Laserbelysere kan gjøre stridsvognen i stand til å dirigere ild fra andre.
Mithaq Kazimi
Mithaq Kazimi er en amerikansk filmregissør og filmprodusent av afghansk herkomst. Han er mest kjent for dokumentarfilmen 16 Days in Afghanistan.
Blant hans øvrige prosjekter er en serie kortfilmer kalt Through Her Eyes, som ble laget i India med skuespillere og mannskap fra Bollywood, foruten noen informasjonsvideoer om HIV, Martin Luther Kings tale og for Child Rights and You, en indisk barnevernsorganisasjon.
Han var også produsent for Quenching The Light, en video om forfølgelsen av bahaier i Iran, som har vært sendt på mange TV-stasjoner i Asia.
Ekstremhuken
Ekstremhuken ligger på Nordaustlandet, Svalbard. Ekstremhuken er det nordligste punktet på halvøya øst for Ekstremfjorden. Halvøya er en utstikker fra Laponiahalvøya.
Peter Zhang Shizhi
Peter Zhang Shizhi (født 11. november 1916 i Zhangzhuang sør i provinsen Hebei i Kina, død 5. august 2005 samme sted) var katolsk biskop av Mindong i Fujian.
Ekstremhuken
29. juli 2010 kom en isbjørn på 300 kg inn i teltet til to padlere, hvor den ene padleren ble dratt 40 meter bortover teltplassen, før isbjørnen ble skutt.
Peter Zhang Shizhi
Bakgrunn
Zhang Shizhi ble født i nordkinesiske Hebei. Hans foreldre døde da han var liten, og to katolske kvinner oppdro ham og førte ham til den katolske tro. Han studerte ved juniorseminaret i Hebei 1933-1938, og underviste der i 1939. Han begynte de egentlige prestestudiene i ved seminaret i Beijing og var der 1940-1944. Men i 1945 beordret biskop Thomas Niu Huiqing av Yanggu (i provinsen Shandong) ham til det nordlige Fujian.
Prest
Zhang ble presteviet i der i 1947.
Zhang var bispedømmeadministrator av bispedømmet Funing i 27 år, 1958-1985. Under kulturrevolusjonen ble han sendt til et reform ved arbeid-landsbruk i Sør-Kina. Etter løslatelsen vendte han tilbake til Fujian, og klarte å få myndighetene til å tilbakeføre 50 kirkelige eiendommer som var blitt konfiskert.
Den 30. november 1986 ble han ordinert til biskop av Mindong – uten pavelig mandat – av biskop Joseph Zong Huaide av Jinan. Han ble biskop av Mindong, som tilsvarer bispedømmet Funing.
Han ble i 1990 dessuten valgt til leder for proviinsen Fujans avdeling av den kinesiske patriotiske katolske forening.
Ved hans død var det 73 000 katolikker i Mindong, både undergrunns- og «åpne» katolikker. Sterke spenninger bestod mellom gruppene.
Episkopalgenealogi
Hans episkopalgenealogi er:
Lei Huang Mendes
Lei Huang Mendes (født 14. august 1982) er en portugisisk bordtennisspiller. Hun representerte landet sitt under Sommer-OL 2012 i London, der hun ble utslått i første runde.
Leonid Slutskij (politiker)
Leonid Eduardovitsj Slutskij (russisk: Леонид Эдуардович Слуцкий; født 4. januar 1968 i Moskva i Sovjetunionen) er en russisk økonomiutdannet politiker tilhørende Russlands liberaldemokratiske parti, og medlem av Statsdumaen.
Han er (2014) formann for Statsdumaens komité for «Samveldet av uavhengige stater, Eurasisk integrasjon og bånd til landsmenn». Slutskij har vært første nestformann for Statsdumaens komité for internasjonale anliggender. Han er dekan for fakultetet for internasjonale forbindelser ved Statsuniversitetet i Moskva.
Han har innehatt sentrale verv i bankvesenet, og har vært rådgiver for Moskvas borgermester.
Norges U20-herrelandslag i fotball
Norges G20-landslag i fotball er et fotballandslag for gutter som er 20 år eller yngre på det tidspunkt kvalifiseringen til et mesterskap starter. Trener er Jan Peder Jalland.
Nåværende tropp
Oppdatert 25. mars 2023. Norges tropp til vennskapskampene mot torsdag 23. mars 2023 kl.18:00 og mandag 27. mars 2023 kl.18:00.
Andre spillere
Spillere som har vært med i landslagstroppen de siste 12 månedene.
Arkeologiåret 1790
Dødsfall
1790 in archaeology
Alaró
Alaró er en by og kommune i det østlige Spania, på øya Mallorca i provinsen Balearene. Kommunen har 5,741 innbyggere (2021).
Samyj lutsjsjij film 3-DE
Samyj lutsjsjij film 3-DE (originaltittel: Самый лучший фильм 3-Дэ) er en russisk film fra 2011, regissert av Kirill Kuzin.
Handling
Max Utesov er en undervurdert amatør-filmskaper, som produserer alle filmene sine med et amatørkamera.
Samtidig planlegges det en konkurranse i Russland, om hva som er den aller beste russiske filmen.
Bremerhaven
Bremerhaven er en havneby i Tyskland i delstaten Bremen med rundt 115 000 innbyggere. Byen danner en enklave i delstaten Niedersachsen ved den østlige bredden av elvemunningen til Weser, på motsatt side av byen Nordenham. Selv om byen er relativt ung har den en lang historie som handelshavn, og er i dag en av de største havnene i Tyskland som spiller en viktig rolle i tysk handel.
Historie
Byen ble grunnlagt i 1827, men det var bosetninger i nærheten allerede på 1100-tallet. Disse små landsbyene ble bygget på små øyer i den myraktige elvemunningen. Det var tidlig planer om en festningsby på dette stedet for å verne skip som reiste opp eller ned Weser, og i 1672 prøvde svenske kolonister å reise et slott her (Carlsburg).
Argentina under Vinter-OL 1972
Argentina under Vinter-OL 1972. To mannlige utøvere fra Argentina deltok i én øvelse, alpint, under Vinter-OL 1972 i Sapporo i Japan. Argentina, som deltok for sjuende gang i et vinter-OL, vant ikke noen medaljer. Beste plassering var en 30.-plass i slalåm.
Bremerhaven
Historie
Kongedømmet Hannover grunnla en rivaliserende by like ved siden av Bremerhaven og kalte den Geestemünde (1845). Begge byene vokste og opprettet industrier innen handel, skipsbygging og fiske. I 1927 ble Geestemünde og nabokommunene Lehe og Wulsdorf slått sammen til den nye byen Wesermünde og i 1939 ble Bremerhaven slått sammen med Wesermünde.
Det meste av byen ble ødelagt under andre verdenskrig, men viktige deler av havna ble spart slik at de allierte hadde en brukbar havn for forsyninger etter krigen. Under de alliertes okkupasjon av Tyskland etter krigen var Bremerhaven en enklave styrt av USA i den britiske okkupasjonssonen i Nord-Tyskland. I 1947 ble byen en del av delstaten Bremen, og skiftet navn fra Wesermünde til Bremerhaven. Ved siden av Bremen by utgjør Bremenhaven en av de to kommunene i delstaten Bremen.
Valåsen (herregård)
Valåsen er en herregård i bydelen Valåsen, Karlskoga, Karlskoga kommune i Sverige. Herregården ligger i østre del av Karlskoga kommune, ved Valån mellom innsjøene Möckeln og Angsjön. Herregården er bland annet kjent for at være knyttet till flere svenske forfattere. Bland disse er Selma Lagerlöf, Hjalmar Bergman, Erik Gustaf Geijer och Sven Stolpe noterat, men den er også knyttet til flere familieobjekt, bland annet den adelige von Hofsten-familien, men også andre slekter, for eksempel Ysing-familien.
Gårdens historie
Herregården var eid fra 1779 av familien von Hofsten, da Bengt von Hofsten kjøpte eiendommen. Der anla han også en stor park, inspirert av engelske hager.
Gården er bland annet omtalt i romantriologin Löwensköldska ringen av den svenske forfattaren Selma Lagerlöf.
I midten av 1900-tallet bodde den svenske forfattaren Sven Stolpe og Karin von Euler-Chelpin på herregården. Parets datter, programleder Lisette Schulman, ble født på Valåsen.
VVP
VVP er et norsk ungdomsprogram som gikk på NRK-TV fra 1989 til 1991. Programmet gikk to ganger per måned. Programledere var Ingunn Kyrkjebø og Styrk Fjærtoft Trondsen. Målgruppen var ungdom fra 15 til 20 år. Programmet alternerte med Diskuteket og etterfulgte Kluzz.
Programtittelen, VVP, stod for forskjellige ting fra program til program, avhengig hva som var gjennomgangstema, f.eks. «Vi Vil Protestere», «Viltert Veksande Pjokk», «Vær Vanlig, Please», «Vekta Viser Paranoia», «Vandaler Vrenger Plater», osv.
Han Xing
Han Xing (født 8. november 1989 i Brazzaville) er en brazzavillekongolesisk bordtennisspiller. Hun representerte landet sitt under Sommer-OL 2012 i London, der hun ble utslått i første runde.
Máskevárri
Máskevárri (nordsamisk) er en fjellrygg i Tana kommune i Finnmark. Det ligger vest for kommunesenteret Tana bru, mellom elva Tana i øst og dalføret til Masjokelva i vest. Det høyeste punktet er Alloaivi på 308 meter over havet.
Strava
Hvordan fungerer Strava?
Strava er først og fremst en app du kan bruke for å spore din trening, om det er sykling, løping eller andre typer aktiviteter. De mest populære aktivitetene å legge ut er sykling, løping og andre aktiviteter som innebærer bruk av GPS som gjør at ruten som er tilbakelagt vises som et kart. Ut over det kan du analysere din aktivitet med verdier som distanse og høydemeter og hvis du har det riktige tilbehøret, kan du inkludere wattverdier, puls og kadens for å nevne noen. Hvis en aktivitet blir delt offentlig, grupperer Strava aktiviteten automatisk med annen aktivitet som har foregått på samme tid og sted. For eksempel ved et idrettsarrangement som maraton eller lignende. Du kan laste ned appen på Apple iOS eller Google Android, og det finnes også en web-interface for å dykke dypere ned i dine data
I tillegg til å spore løpene dine, er det et stort samfunnselement for Strava. Aktivitetene legges ut på din egen profil hvor du selv kan velge om aktivitetene skal være synlig kun for deg selv eller andre personer som "følger" din profil. Det kan sammenlignes med å legge ut noe på Facebook, bare at Strava blir som en sosiale medier plattform for alt fra mosjonister til profesjonelle utøvere. På denne måten skaper man en online treningsdagbok hvor man deler og får innsikt i andres treningshverdag. Man har mulighet til å motta eller gi "kudos" og skrive en kommentarer på hverandres økter for å skape ekstra engasjement rundt aktivitetene.
Det vanligste er å registrere aktivitetene på Strava via Strava appen eller med andre enheter som er produsert via tredjeparter som Polar, Garmin, Suunto eller lignende.
Segmenter
En av Stava's mest populære tjenester er segmenter. Et Strava segment er en seksjon av en veistrekning eller sti, registrert av andre Strava-brukere, for at alle som sykler den konkrete strekningen kan sammenligne sine tider. Hvis du er den raskeste personen på det segmentet, blir du King eller Queen for det aktuelle segmentet.
Local Legend
Personen som har fullført et segment flest ganger i løpet av en 90 dagers periode blir belønnet med Local Legend Trophy.
Bilder og Video
En av de seneste tjeneste som har blitt lagt Strava til er muligheten for å laste opp egne bilder og kortere videosnutter til aktivitetene.
Utfordringer, Klubber og Merker
For ekstra motivasjon finnes ulike utfordringer, klubber, merker osv. Dette kan f.eks være å delta i en utfordring hvor målet er å logge 50km med løping i løpet av 1 uke. Fullført utfordring vil gi et lite "skilt" på din egen profil som forteller at utfordringen er gjennomført.
Advanced Audio Coding
Advanced Audio Coding (AAC) er et filformat for digital komprimert lyd, og er en del av MPEG-standarden. Den har blitt populær gjennom Apples iTunes, som bruker filendelsen .m4a for disse filene. AAC er patentert av Fraunhofer IIS, som også eier rettighetene til MP3. AAC er lisensiert av organisasjonen bak de nye tredje-generasjons mobilnettene (3GPP), og er også tilgjengelig i HD-DVD-kompatible spillere. Standarden åpner for tredje-parts DRM (Digital Rights Management), eksempelvis Apples Fairplay DRM-løsning. Digital Verdensradio vil også bruke AAC.
AAC har en bedre lydgjengivelse enn MP3 på samme bitrate. AAC er også ratifisert som en ISO-standard. Det er ikke åpent, men det finnes frie kodeker for det.
Jon Lech Johansen
Jon Lech Johansen (født 18. november 1983 i Harstad ), også kjent som «DVD-Jon», er en norsk programvareutvikler. Han er særlig kjent for å ha bidratt til DeCSS, et program som omgår den såkalte «kopisperren» på DVD-plater og derved gir mulighet til å spille disse av på flere typer DVD-spillere og datamaskiner.
I januar 2000, da Johansen var 16 år, ble hjemmet hans ransaket av Økokrim etter anmeldelse fra amerikanske filmselskap. I etterkant ble han tiltalt for å ha bidratt å omgå kopisperrer for DVD-filmer. Justisminister Hanne Harlem uttalte seg om saken før den kom opp for retten, og uttalte at «Noen synes kanskje dette er tøft, kult og sånt, men dette er en virksomhet som er helt ødeleggende for næringslivet». Saken kom opp for retten i desember 2002. Aktor Inger Marie Sunde endret tiltalen tre ganger underveis i rettssaken. . Johansen ble frifunnet av Oslo tingrett, men Økokrim anket dommen. 22. desember 2003 ble han på nytt frikjent av Borgarting lagmannsrett på alle punkter. Økokrim anket ikke denne dommen.
Johansen lanserte i 2003 programmet QTFairUse, som åpner sperren på Apples iTunes' AAC-filer. Han har også bidratt som utvikler til medieavspilleren VLC Player fra Videolan og til medieapplikasjonen doubleTwist.
Nusfjord kraftstasjon
Nusfjord kraftstasjon var et vannkraftverk i Nusfjord i Flakstad kommune i Nordland.
Lysverket (kraftstasjonen) ble bygget i 1905. Det var den tredje kraftstasjonen som ble oppført i Nord-Norge.
Installert effekt var 15 kW. Fallhøyde ca 10 meter fra Nervatnet.
Kraftstasjonen er fredet som kulturminne.
John Henry Iles
John Henry Iles (født 17. september 1871 i Bristol, død 29. mai 1951 i Kent) var en engelsk cricketspiller, gründer og brassbandentusiast.
I tospann med Arthur Sullivan etablerte han i 1900 det nasjonale britiske brassbandmesterskapet i London; flere år senere (1929) tok han i tillegg over styrelsen av British Open Brass Band Championships.
I 1944 ble John Henry Iles tildelt Order of the British Empire for sin tjeneste for brassbandbevegelsen.
I 1947 innstiftet han Iles-medaljen til personer for betydelige bidrag til brassbandbevegelsen.
29. april 2018 ble det avduket en blå plakett til minne om John Henry Iles i hans hjemby, Bristol.
Leptochilus
Leptochilus kan referere til:
VM i friidrett 1983 – Spydkast kvinner
Øvelsen Spydkast kvinner i VM i friidrett 1983 ble avholdt i Helsingfors, Finland den 12. august (kvalifikasjon) og den 13. august (finalen).
Norge var ikke representert i øvelsen.
Jacob Christie Kielland
Jacob Christie Kielland (født 11. februar 1897, død 19. oktober 1972) var en norsk arkitekt.
Privatliv
Han ble født i Bergen som sønn av arkitekt Jens Zetlitz Monrad Kielland (1866–1926) og hans hustru Anna Magdalena Cathrine (1871–1948) av den skotsættede familien Christie. Farfaren var presten og politikeren Jacob Kielland, og gjennom ham var, Jacob Christie Kielland grandnevø til maleren Kitty Lange Kielland og forfatteren Alexander Kielland. Han hadde en yngre søster, Else Christie Kielland, som var kunstmaler.
I desember 1926 giftet han seg med Anne Sofie Nygaard. De fikk tre døtre.
Yrkeskarriere
Jacob Christie Kielland fikk sin arkitekturutdannelse ved Norges tekniske høgskole i 1919. Hans far hadde vært professor fra 1912 til 1918.
Etter eksamen drev Jacob Christie Kielland sitt eget arkitekturfirma i Oslo. I 1930 ble han sekretær for byarkitekten i Oslo. Han ble direktør for Oslo Bolig- og Sparelag (OBOS), det største boligbyggelaget i Norge. Han forlot stillingen i 1946 for å bli leder for boligdirektoratet, en stilling han hadde inntil direktoratet ble nedlagt på midten av 1960-tallet.
Trinborgholen naturminne
Trinborgholen naturminne er en fredet furu som står nedenfor Trinborgveien 50, på gnr. 92 bnr. 6 øst for Sagstusjøen i Nes kommune. Treet ble fredet 30. januar 1968.
Store Børten (Nome)
Store Børten er en innsjø i Nome og Skien kommuner i Telemark. Hovedtilløpet kommer fra Store Eftan, mens utløpet foregår via Sannaelva ned til Sannervatnet.
Innsjøen tilhører nedbørfeltet til Skoeelva, en sidearm av Skiensvassdraget som munner ut i Straumen ved Lunde.
Friidrett under Samveldelekene 1978
Friidrett under de britiske samveldeleker 1978. Friidrett var en av flere sporter under de ellevte samveldelekene som ble arrangert i Edmonton i Canada i perioden 3. til 12. august 1978. Det var ellevte gangen som friidrett var med på programmet i Samveldelekene. I lekene i 1978 ble det konkurrert i 38 øvelser i friidrett, 23 for menn og femten for kvinner. England ble beste nasjon med seksten gullmedaljer foran Australia med seks.
Andrach
Andrach (katalansk: Andratx) er en by og kommune i det østlige Spania, på øya Mallorca i provinsen Balearene. Kommunen har 11,571 innbyggere (2021).
Varme ut av is
Varme ut av is er et musikkalbum med Jørn Hoel, utgitt i 1987. Albumet lå 26 uker på VG-lista og nådde en andreplass på lista.
The Love That Dares
The Love That Dares er en amerikansk stumfilm fra 1919, regissert av Harry Millarde.
Handling
En ekteskapelig misforståelse mellom jern-produsenten Perry Risdon og hans kone Olive oppstår når hennes ekstravagante utgifter tvinger ham til å vie all sin tid til forretninger og tjene penger - noe hans kone tolker som at ektemannen ikke bryr seg om henne lenger. Millionær Ned Beckwith, Olives tidligere frier, legger merke til denne utviklingen og forsøker å bruke dette til sin egen fordel.
I all hemmelighet tvinger han en bank til å få Perry til å betale tilbake et lån på 80 000 dollar, i løpet av bare 24 timer. Olive, som er på ferie alene i Pasadena, får beskjed om ektemannens øknomiske vanskeligheter.
Horace Brown
Brown ble olympisk mester i friidrett under OL 1920 i Antwerpen. Han var med på det amerikanske laget som vant 3000 meter lagløp. I finalen, som ble avviklet 22. august, var det fem lag med fem løpere på hvert lag. Det laget som fikk lavest score på de tre raskeste løperne vant konkurransen. Brown var raskest (1), Arlie Schardt kom på tredjeplass og Ivan Dresser kom på sjetteplass. Gull: USA 10, sølv Storbritannia 20 og bronse Sverige 24. Brown deltok også på 5000 meter, han kom på andreplass i sitt forsøksheat og kvalifiserte seg for finalen, men den fullførte han ikke.
Charles W. Fairbanks
Charles Warren Fairbanks (født 11. mai 1852, død 4. juni 1918) var en senator for Indiana og USAs 26. visepresident.
Kiellandshagen
Kiellandshagen i Stavanger er en liten park like ved Breiavatnet og Kongsgård skole, lengst vest i byparken. Navnet har hagen fått fordi forfatteren Alexander Kiellands barndomshjem lå her.
Historikk
Ved graving for Posthuset i 1907 ble det gjort funn som gikk tilbake til vikingtid eller tidlig middelalder. Det ble også funnet fundamenter og keramikk som kan ha vært fra en kirke, og det har vært gjettet på om Olavsklosteret og Olavskirken sto her.
Kiellandshagen var eid av presten Hartvig Godsen (1649–1733), og da han døde, solgt på auksjon til presten Morten Morup. Datteren Ellen Morup og svigersønnen kapellan Jens Taur overtok så.
29. november 1773 ble eiendommen solgt til Stavanger amt for bruk som radesykehus. Det var så i bruk som sykehus fram til 1842, da et nytt sykehus ble bygd på Pedersgjerdet (nå Tinghuset i Bergelandsgata).
Fra 1842 til 1907 var huset i Kiellandfamiliens eie. Forfatteren Alexander Kielland ble født her. Huset til Kiellandfamilien ble revet i 1907 for å gi plass til byens hovedpostkontor. Sigval Bergesen d.e. var lokalpolitiker i Stavanger på tiden, og ønsket å bevare huset som bymuseum, men møtte motstand i formannskapet.
Postkontoret ble innviet i 1911, en kjempebygning med to tårn, og i mange år med Adam Egede-Nissen som postmester. I 1974 ble det revet, etter at det nye posthuset hadde åpnet ved Lars Hertervigsgate i 1972.
Pjat nevest
Pjat nevest (originaltittel: Пять невест) er en russisk film fra 2011 regissert av Karen Oganesjan.
Handling
Historien finner hovedsakelig sted i Berlin, etter den andre verdenskrig. Alexey reiser på forretningsreise til Sovjetunionen.
Men flere av vennene hans ber ham om hjelp til å finne noen sovjetiske koner til dem. Problemet er at Alexey skal bare være der i én dag, og får veldig kort tid på seg til å hjelpe vennene sine.
Disegno
Disegno er en italiensk betegnelse for tegning og komposisjon og var et hovedbegrep i kunstteori og kunstkritikk på 1500 og 1600-tallet.
En så på tegning, disegno og farge, colore som motsetninger, og klassisk orienterte malere foretrakk tegning og formbehandling fremfor farger. Giorgio Vasari (1511 – 1574) var en italiensk maler og kunsthistoriker mente at designo var malerkunstnens viktigste redskap. Dette var en indre idé eller forestilling kunstneren hadde før et kunstverk ble laget. Kunstnere inspirert av nyplatonismen mente at en slik ide kunne ha guddommelig opphav. Disegno er ut fra dette et kunstverk slik kunstneren forestiller seg det, men som aldri helt kan virkeliggjøres.
Krypton
Krypton er et grunnstoff med kjemisk symbol Kr og atomnummer 36. Atommassen (u) er 83,798.
Historie
Grunnstoffet ble oppdaget 30. mai 1898 av William Ramsey og assistenten hans, Morris William Travers i det som var igjen etter at nesten alle bestanddelen i flytende luft var fordampet. William Ramsey fikk nobelprisen i kjemi i 1904 for sine oppdagelser av flere edelgasser, deriblant krypton.
Fra 1960 til 1983 var definisjonen på en meter bølgelengden til en av spektrallinjene til kryptonisotopen 86Kr.
Navnet kommer fra gresk κρυπτός kryptos som betyr «skjult».
Egenskaper
Krypton er en ikke-giftig edelgass med karakteristiske grønne og orange spektrallinjer. I gass- og væske-form er den fargeløs, men i fast form er krypton hvit med kubisk flatesentrert krystallstruktur, noe som er en vanlig egenskap for edelgassene. Ved kunstig fremstilling kan krypton sammen med fluor danne den ustabile forbindelsen kryptondifluorid (KrF2), som er det sterkeste kjente oksidasjonsstoffet.
Forskere ved Helsingfors universitet har forsket på edelgass-kjemi, og greide i 2001 å fremstille flere krypton-forbindelser som er stabile i temperaturer opp til 40 °K (-233 °C)
Isotoper
Naturlig forekommende krypton består av 6 stabile isotoper: 78Kr (0,35 %), 80Kr (2,28 %), 82Kr (11,58 %), 83Kr (11,49 %), 84Kr (57,%) og 86Kr (17,3 %). I tillegg er 26 kunstig fremstilte ustabile (og dermed radioaktive) isotoper kjent. De mest stabile av disse er 81Kr med halveringstid 2,293 × 105 år, 85Kr med halveringstid 10,756 år og 79Kr med halveringstid 35,04 timer. Alle de resterende isotopene har halveringstider kortere enn 1 døgn, og de fleste kortere enn 1 time.
CAS-nummer: 7439-90-9
Forekomst
Krypton inngår ikke naturlige stabile kjemiske forbindelser med noen andre stoffer, og den finnes derfor kun i ren form i atmosfæren. Konsentrasjonen i luft er 1,12 ppm, og krypton fremstilles ved destillasjon av flytende luft.
Anvendelse
Krypton brukes sammen med argon i lysstoffrør. Krypton brukes også i spesiallamper for høyhastighetsfotografering og som fyllgass i litt dyrere glødelamper (kryptonlamper).
Fiskerisonen ved Jan Mayen
Fiskerisonen ved Jan Mayen er en begrenset økonomisk sone som dekker et sjøområde på 293,049 km² rundt Jan Mayen. Fiskerisonen strekker seg 200 nautiske mil utover fra territorialgrensen rundt Jan Mayen, men ikke slik at den krysser de avtalte avgrensningslinje mot Grønland (Danmark) eller Island.
Fiskerisonen ble opprettet med virkning fra 29. mai 1980, i likhet med fiskevernsonen ved Svalbard i medhold av lov om norsk økonomisk sone. Fiskerisonen ved Jan Mayen er ikke en full økonomisk sone, men en sone som er avgrensa til fiskeriformål. I motsetning til ved det norske fastlandet er det ikke fastsatt en særlig fiskerigrense rundt Jan Mayen, og for utlendingers fiske og fangst i fiskerisonen gjelder det samme regelverket som i norsk økonomisk sone.
Portugals distrikter
Portugals distrikter, siden 1976 har Portugal vært inndelt i 18 distrikter (distritos). Disse har navn etter sitt administrasjonssentrum. Distriktene spiller imidlertid liten rolle rent administrativt, og mesteparten av regional- og lokaldemokratiet skjer i landets 308 kommuner (concelhos). Den utøvende makten på kommunalt nivå ledes av et valgt Câmara Municipal, mens budsjetter og andre overordnede spørsmål også må godkjennes av kommunestyret (Assembleia Municipal). Kommunene er igjen delt inn i 4,261 sogn (freguesias), hver med egne lokaladministrasjoner.
Det finnes også to autonome regioner (regiões autónomas): Asorene (Açores) og Madeira. Disse er begge oversjøiske territorier, og har egne regionale parlamenter og regjeringer.
Norgesmesterskapet i boksing 1987
Norgesmesterskapet i boksing 1987 ble arrangert 14.–15. mars i Tønsberg.
Kongepokalen ble vunnet av Terje Sveen. Forbundspokalen ble vunnet av Geir Hitland.
Sarah Hanffou
Sarah Hanffou (født 8. oktober 1986) er en kamerunsk bordtennisspiller. Hun representerte landet sitt under Sommer-OL 2012 i London, der hun ble utslått i første runde.
Egalmoth
Selv om ingen detaljer er oppgitt så må angrepet fra Umbars korsarer ha funnet sted mens han styrte landet. Egalmoth ble etterfulgt av sin sønn Beren ved sin død i år 2743.
Det fantes også en tidligere Egalmoth, som levde i det første tidevervet, og var en Noldosk alv fra Gondolin, og lederen for folket av de himmelske bue. Han overlevde Gondolins fall, og flyktet til Sirions munninger, men døde senere der under et angrep av Fëanors sønner, rundt år 530 F.T..
Lijst van stadhouders van Gondor Namiestnicy Gondoru
Helga Hjorth
Helga Hjorth (født 10. juni 1964 i Oslo ) er en norsk jurist og forfatter, søster til forfatter Vigdis Hjorth.
Helga Hjorth tok enkeltemner og master i rettsvitenskap på Universitetet i Oslo, og grunnfag i filosofi på Universitetet i Bergen i årene 1985 til 1992. Hun har arbeidet i departementer, i Oslo kommune og er per 2017 ansatt som seniorrådgiver i Riksarkivet.